Document ID: 31989R1230

ΚΑΝΟΝΙΣΜΟΣ ( ΕΟΚ ) αριθ . 1230/89 ΤΟΥ ΣΥΜΒΟΥΛΙΟΥ της 3ης Μαΐου 1989 για την τροποποίηση του κανονισμού αριθ . 724/67/ΕΟΚ περί καθορισμού των όρων παρεμβάσεως για τους ελαιούχους σπόρους κατά τους δύο τελευταίους μήνες της περιόδου εμπορίας και περί των αρχών διαθέσεως των σπόρων που αγοράζονται από τους οργανισμούς παρεμβάσεως
ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,
ιΕχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ . 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών^(1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1225/89^(2 ), και ιδίως το άρθρο 26 παράγραφος^2,
την πρόταση της Επιτροπής^(3 ),
Εκτιμώντας :
ότι ο κανονισμός αριθ . 724/67/ΕΟΚ^(4 ) έχει ιδίως ως στόχο να αποφευχθεί η ανάληψη από τους οργανισμούς παρέμβασης ελαιούχων σπόρων που συγκομίζονται για τη νέα περίοδο εμπορίας στις ευνοϊκότερες τιμές που εφαρμόζονταν τους τελευταίους μήνες της προηγουμένης περιόδου, σε ορισμένες ζώνες της Κοινότητας όπου η συγκομιδή μπορεί να αρχίσει πριν από την έναρξη της περιόδου εμπορίας ότι η πείρα έδειξε ότι ήταν αρκετό να περιοριστεί η εν λόγω περίοδος στον τελευταίο μήνα της εν λόγω περιόδου ότι οι ισχύοντες κανόνες προβλέπουν την εφαρμογή μηνιαίων προσαυξήσεων έως και τον προτελευταίο μήνα της περιόδου εμπορίας ότι
το άρθρο 1 του κανονισμού αριθ . 724/67/ΕΟΚ, όπως έχει διατυπωθεί, βρίσκεται σε αντίθεση με τις προαναφερθείσες διατάξεις και πρέπει συνεπώς να τροποποιηθεί
ότι θα πρέπει επίσης να εισαχθεί, με την ευκαιρία αυτή, η έννοια της τιμής αγοράς στην παρέμβαση που χρησιμοποιήθηκε στο άρθρο 26 του κανονισμού αριθ . 136/66/ΕΟΚ,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1 Το άρθρο 1 του κανονισμού αριθ . 724/67/ΕΟΚ αντικαθίσταται από το ακόλουθο κείμενο :
"ιΑρθρο 1
Η τιμή που πρέπει να καταβληθεί από τους οργανισμούς παρέμβασης για τους κραμβόσπορους, τους γογγυλόσπορους και τους ηλιανθόσπορους που παραδίδονται κατά τη διάρκεια του τελευταίου μήνα της περιόδου εμπορίας, είναι ίση με την τιμή αγοράς στην παρέμβαση που ισχύει στην αρχή της τρέχουσας περιόδου εμπορίας ."
Άρθρο 2 Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται :
- από την 1η Ιουλίου 1989 για τους κραμβόσπορους και τους γογγυλόσπορους,
- από την 1η Αυγούστου 1989 για τους ηλιανθόσπορους .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 3 Μαΐου 1989 .

Labels: 3
17